QORTI ĊIVILI – PRIM'AWLA Illum, 2 ta' Ġunju, 2021 Fl-atti tal-Mandat ta' Sekwestru Nru. : 303/2021 MH Carol Anne Bogovic detentriċi tal-passaport Awstraljan numru PE4983792 debitament rappreżentata minn Douglas Blaut, detentur tal-karta ta' l-Identita' Nru 325888(M) fil-kapaċita' tiegħu ta' Mandatarju speċjali John Edwin Gouder Valletta detentur tal-karta tal- Identita' numru 7872679(A). Jesponi bir-rispett – Il-Qorti rat ir-rikors datat 30 ta' Marzu, 2021, fejn sintetikament qed jiġi mitlub mill-eżekutat r-rikorrenti John Gouder Valletta illi jiġi revokat il-mandat ta' sekwestru ta' suriferut ai termini ta' l-Artikolu 836(1)(D) u (F) tal-Kapitolu 12 tal-Liġijiet ta' Malta u dan fuq il-premessi illi:- Illi fit-3 ta' Settembru 2020 hu iffirma konvenju (Dok. JES 1) ma' Carol Anne Grech Wellman sabiex hi tbiegħ u hu jixtri, l-utile dominium temporanju rimanenti minn mija u ħamsin sena li beda jiddekorri fid-19 ta' Mejju 1964 u li jiskadi fit-18 ta' Mejju 2114, tal-fond, Appartament, internament numerat 89904 u li jinsab fl-għaxar sular ikkalkolat minn naħa tal-Marina tal-blokk ta' appartamenti u penthouses mingħajr numru, magħruf bħala Blokk numru 13, aċċessibli minn triq mingħajr isem, f'Portomaso Developments u li tgħati għall-Church Street, L-Imsida flimkien mal- parking space internament markat bin-numru 2069, li jinsab fil-livell magħruf bħala minus two (-2), fil-kumpless ta' garaxxijiet, mingħajr isem u mingħajr numru, li jinsab, b'aċċess mit-triq li tgħati għal-Church Street, f' Portomaso Developments, L-Imsida, fejn l-imsemmi garaxx għandu entratura komuni; Illi meta skada l-konvenju, fil-31 ta' Jannar 2021, il-permessi tal-Awtorita ta' l-Ippjanar rikjesti minħabba xi tibdil li kien hemm fil-bini mhux konformi mal-permessi originali ma kienux approvati u għalhekk l- esponenti xerrej, irrifjuta li jersaq għall-pubblikazzjoni tal-att ta' bejgħ u xiri; Illi l-Venditur nomine ipprezenta l-odjern sekwestru għall-ammont tal- prezz kollu tal-konvenju u dan kjarament sabiex jirrikatta lill-istess xerrej billi jisforzaħ jersaq għal-kuntratt; Illi kif jirriżulta ampjamnet mid-dikjarazzjoni tal-Perit Bouzidi Fava Pace, dokument anness u mmarkat DOK JES 2, li l-permess ma kienx fis- seħħ tant li ġie maħruġ fl-17 ta' Frar 2021 b'effett, erġo, approvat, mit-3 ta' Marzu 2021 (Dok JES 3); Illi huwa lampanti li prima facie, l-venditur ma għandux bażi sabiex jottjeni il-ħruġ ta' dan il-mandat ta' sekwestru għaliex huma magħruf u ta' ordni pubbliku li sabiex din il-kundizzjoni tiġi sodisfatta jeħtieġ li l-permessi jkunu kollha fis-seħħ u in regola sad-data tal-iskadenza tal-konvenju, fatt lampanti nieqes; Illi għalhekk jeżistu raġunijiet validi ai termini tal-Artikolu 836 (1) (d) u (f) tal-Kodiċi ta' Organizzazzjoni u Proċedura Ċivili, Kap 12 tal-Liġijiet ta' Malta, l-għaliex għandu jiġi revokat contrario imperio l-mandat ta' sekwestru su riferit fil-konfront tas-sekwestrat John Gouder Valletta; Illi s-sub inċiz (d) jistipola li l-mandat għandu jiġi revokat jekk jintwera li l-ammont mitlub ma jkunx prima facie ġustifikat .... Fil-każ odjern huwa lampanti li l-vendituri kienu jafu li ma ssodisfawx din il-kundizzjoni, u ma kellhomx joħorġu dan is-sekwestru intiż biss sabiex jintimida u jsallab lix-xerrej biex b'hekk jċedi u jixtri xorta waħda, la darba huma kienu jafu li l-permessi, sa meta skada l-konvenju, ma kienux in regola. Illi s-sub inċiz (f) jistipola li l-mandat għandu jiġi revokat jekk jintwera li fiċ-ċirkostanzi ma jkunx raġonevoli li jinżamm fis-seħħ l-att kawtelatorju jew parti minnu jew li dan l-att jew parti minnu mhuwiex aktar meħtieġ jew ġustifikabbli u mhux biss għaliex huwa paċifiku li l-permessi kellhom jkunu fis-seħħ qabel ma skada l-konvenju u għalhekk mhuwiex raġjonevoli li jinżamm dan is-sekwestru fis-seħħ. Issir riferenza għall-kawża Carmelo Coleiro et vs Paul ill et, deċiża fis-6 ta' Frar 2015 fejn l-Onorabbli Qorti tal-Appell qalet "f'kull każ, wieħed irid iħares lejn l-eżegwibilita` o meno ta' konvenju fil-mument li kellu jsir il-kuntratt, u ċioe`, sad-data tal- għeluq tiegħu. Hekk, per eżempju, permessi tal-bini li joħorgu wara li jiskadi l-konvenju jew xogħlijiet ta' tiswija fil-fond li wkoll isiru wara dik id-data, ma jrendux konvenju li ma setax isir fid-data tal-iskadenza tiegħu, esegwibbli (ara Elnaib v. Chircop Psaila giardino mifsud minn din il-Qorti fil-25 ta' Mejju 2001 u Vella v. Farrugia deċiza wkoll minn din il-Qorti fid-9 ta' Ottubru 2001, fejn intqal li bdil ta' ċirkostanzi wara li l-pożizzjoni tkun kristallizzata fil-mument ta' skadenza tal-konvenju, ma jbiddel xejn mis- sitwazzjoni tal-każ)". Inoltre fil-kawża Steve Kind et vs Nicholas Megally Cassar et deċiża fil-21 ta' Ġunju 2002 l-Onorabbli qorti dwar il-provvedimenti tal-Artikolu 1357 tal- Kodiċi Ċivili qalet hekk: "Dawn id-disposizzjonijiet qegħdin hemm sabiex jistabilixxu proċedura kif parti għall-konvenju tista tissalvagwardja d- drittijiet tagħha naxxenti mill-istess konvenju fil-każ li l-parti l-oħra tkun qed tirrifjuta li tersaq għall-att definittiv ta' bejgħ kif obbligat ruħa li tagħmel fil-konvenju. Parti waħda f'konvenju ma tistax tuża dawn id- disposizzjonijiet biex ittawwal l-effetti tal-konvenju in vista tal-fatt li l- istess parti ma tistax tersaq għall-att definittiv minħabba xi nuqqas tagħha stess". Għaldaqstant u għar-ragunijiet suesposti, r-rikorrenti umilment jitlob lil din l- Onorabbli Qorti jogħġobha, ai termini tal-artikoli 836 (1) (d) u/jew (f) tal-Kap 12 tal-Liġijiet ta' Malta, tordna r-revoka contrario imperio tal-mandat tas-sekwestru numerat 303/21 fl-ismijiet Carol Anne Grech Wellman detentriċi tal-Passaport Awstraljan numru PE 2931890 debitament rappreżentata minn Douglas Blaut detentur tal-karta tal-identita numru 2931890 fil-kapaċita tiegħu ta' mandatarju speċjali vs John Edwin Gouder Valletta detentur tal-karta tal-identita numru 2931890. Rat in-nota ta' sottomissjonijiet ta' l-istess rikorrenti datata 29 ta' April, 2021. Rat ukoll in-nota oppositorja tal-eżekutanta Carole Anne Grech Wellman datata 10 ta' Mejju, 2021 li argumentat illi il-konvenju kien baqa n vigore bil-presentata ta' l- ittra uffiċjali u lil permessi relattivi ta' l-Awtorita' imsemmija għalhekk ħargu in terminu ta' l-istess ftehim u skontha l-konvenju kien għalhekk eżegwibbli bil- konsegwenza li kellha jedd x'tikawtela bis-sekwestru attakk. Tesponi bir-rispett Illi din ir-risposta qed tigi ppresentata ai terminiu tad-digriet tat-23 ta' April 2021. Illi t-talba ghar-revoka tal-Mandat ta' Sekwestru fuq citat ghandu jigi michud bl- ispejjes kontra r-rikorrent John Edwin Gouder Valletta. Illi mhux minnu illi t-talba ghall-hrug ta' dan il-Mandat kien wiehed bi skopijiet intimidatorji. Filwaqt li huwa minnu illi kien mehtieg sanzjonar f'parti interna tal-appartament mertu tal-proceduri, kien hemm ftehim bejn il-partijiet illi dan kellu jsir. Illi minkejja delungar da parti ta' terzi mqabbda mir-rikorrent sabiex jsir is-survey tal-fond in kwistjoni, u tenut kont illi l-partijiet gew avzati illi s- sanzjonar kienet wahda ta' natura minima, huma ma kienux qed jippretendu illi jkun hemm oggezzjoni da parti tal-Awtorita' tal-Ippjanar. Illi sabiex jkunu certi illi l-permess in kwistjoni jinhareg entro t-terminu ta' validita' tal-konvenju, l-intimata ppresentat l-ittra ufficjali numru 362/2021 (DokCB1) liema ittra giet ippresentata fit-28 ta' Jannar 2021, u kwindi l-effetti tal-konvenju gew awtomatikament estizi b'tletin (30) jum. Fis-26 ta' Frar 2021 l-intimata mbaghad pprocediet bil-kawza apposita sabiex tenforza l-konvenju. Illi effettivament l-applikazzjoni RG/02042/20 giet approvata fis-17 ta' Frar 2021, u kwindi entro t-terminu ta' estenzjoni tal-konvenju, b'dan illi giet sodisfatta l-kundizzjoni stipulata fl-Art 8(b) tal-konvenju li tghid hekk: Illi ghalhekk, huwa inkorrett illi fir-rikors tieghu John Gouder Valletta jghid li "meta skada l-konvenju, fil-31 ta' Jannar 2021, il-permessi tal-Awtorita ta' l-Ippjanar rikjesti minhabba xi tibdil li kien hemm fil-bini mhux konformi mal-permessi originali ma kienux approvati u ghalhekk l-esponenti xerrej, irrifjuta li jersaq ghall-pubblikazzjoni tal-att ta' bejgh u xiri". Illi Dok JES 3 ppresentat mir-rikorrenti li jikkostitwixxi d-dokument tal-permess approvat li jgib id-data 17 ta' Frar 2021, huwa inekwivoku, kif inhi wkoll inekwivoka d-dikjarazzjoni tal-Perit Henry Fava Pace (Dok JES 2 anness mar-rikors ta' John Gouder Valletta, fejn jghid, "The said regularization permission was issued on the 17th of February 2021...". Illi ghalhekk ir-rikorrenti ma jistax jinvoka l-Art. 836 (1) u jew (f) tal-Kap 12 tal-Ligijiet ta' Malta, stante illi ma jirrisulta xejn illi mhux prima facie gustifikat, eccessiv jew li jirrisultaw cirkostanzi li jirrikjedu illi l-Mandat m'ghandux jibqa' fis-sehh. Illi inoltre il-kwistjoni jekk il-konvenju kienx skada o meno, illi tikkostotwixxi l-pern tal-vertenza mertu ta' dan ir-rikors, ghandha jigi determinata mill-Qorti wara li tisma' l-provi fil-mertu, minkejja illi l-intimata tikkontendi illi l-konvenju kien validu u vigenti fis-17 ta' Frar 2021, kif jirrisulta mill-annessa ittra ufficjali. Illi fid-decizjoni tal-11 ta' Marzu 2021, il-Bord li Jirregola l-Kera tenna kif gej: "Riferibbilment ghall-Artikolu 836(1)(d), fid-decizjoni Casino-For-Me Limited vs Chartwell Games (Malta) Limited (PA A.L 5 ta' Settembru 2008), inghad li bid-disposizzjoni tal-Artikolu 836(1)(d), dak li ghandu jigi ezaminat huwa jekk mad-daqqa t-ghajn ir-rikorrenti ezekutant ghandux bazi ta' pretenzjoni ("fumus juris"). Persuna ghandha d-dritt li tikkawtela l-interessi taghha, u dan sakemm il-pretensjoni dwar id-dritt sostanttiv tigi eppurata u deciza fil-kawza proprja bejn il-partijiet". Fid-digriet taghha tal-4 ta' Frar 2016, Rikors Numru 1139/2018, fl-atti tal- mandat ta' sekwestru numru 1454/15, fl-ismijiet: Steven Pearson et vs. Paul Dizdar et, il-Prim'Awla qalet hekk dwar dan is-subartikolu: 'Illi l-istess artikolu indikat fil-paragrafu precedent jiddisponi li tali mandate kawtelatorju bhal dik in dizamina fil-procedura odjerna jista' jigi revokat kemm il-darba l-ammont mitlub mis-sekwestranti li jkun hekk sekwestrat ma jkunx prima facie gustifikat jew eccessiv'; Illi f'dan ir-rigward l-istess Prim'Awla tal-Qorti Civili fil-kawza fl-ismijiet Elnaib vs. Minuti datata d-29 ta' Lulju 2005, issosstni s-segwenti: Il-kejl li ghandu jittiehed biex jitqies it-thassir ta' mandat kawtelatorju taht din ir-ras huwa wiehed li jorbot il-kawzali tal-istess mandat mal-kreditu msemmi fih. Dan ifisser li l-Qorti ghandha tistharreg fl-ewwel lok jekk jirrizultax mad- daqqa t'ghajn li r-rikorrenti ezekutant ghandu bazi ta' pretensjoni....u fit-tieni lok jekk wasalx biex 'jillikwida' tali pretensjoni f'somma li taqbel mal-ammont minnu mahluf fil-Mandat. Wiehed m'ghandu qatt jinsa' f'dan il-kuntest il-Qorti trid tkun gwidata mill-principju li d-dritt ghall-azzjoni gudizzjarja m'ghandux jigi mfixkel jew imgarrab b'leggerezza, u l-iehor daqstant siewi li huwa dritt li persuna thares l-interessi taghha fil-milja taghhom sakemm il-jedd sostantiv lilha kontestat jigi definit minn Qorti. Biex ammont imsemmi f'att kawtelatorju jitqies li huwa eccessiv, jehtieg li jintwera li dan ikun ezagerat fid-dawl tat-talba li ssir jew tant grossolan li ma jistax ma jidhirx mad-daqqa t'ghajn bhala wiehed maghmul b'mod azzardat. Il-Prim'Awla tal-Qorti Civili fil-provvediment taghha tat-13 ta' Awissu 2013 (Rikors Numru 982/2012), fl-atti tal-Mandat ta' Sekwestru numru 1378/2012 fl- ismijiet Carmel Attard Glivau kontra Paul u Rosanne konjugi Demanuele: 'Fil-provvediment taghha tad-29 ta' Lulju 2005 fil-procediment Rikors Nru 336/2005 din il-Qorti (PA/JRM) qalet hekk- Wiehed m'ghandu qatt jinsa li f'dan il-kuntest il-Qorti trid tkun gwidata mill- principju li azzjoni gudizzjarja m'ghandhux jigi mfixkel jew imgarrag b'leggerezza u iehor daqstant siewi li huwa dritt li persuna thares l-interessi taghha fil-milja taghhom sakemm il-jedd sostantiv lilha kontestat jigi definit mill-Qorti. Minn dak li hareg waqt is-smiegh tar-rikors, il-Qorti ssib li l-intimata ezekutanti ghandha, tajjeb jew hazin, pretensjoni ta' hlas. Min-naha l-ohra, li kieku l-Qorti, f'dan il-waqt taghti decizjoni dwar jekk huwiex minnu jew le, tkun qed tiddeciedi l-qofol tal-mertu tal-kontrotalba mressqa mill-intimata u tmur lil hinn mill-parametri li hija mistennija tidhol fihom fi procedura bhal din. Jerga jinghad hawnhekk li dan l-accertament ma ghandu bl-ebda mod ifisser li l-istess intimatawettqet il-prova fil-mertu ta dak li huwa (jekk tassew huwa) dovut lilha, imma biss li dak li trid thares bil-hrug tal-Mandat inghata minnu tifsira plawsibbli lil din il-Qorti dwaru. (ara wkoll: PA RCP 10 ta' Mejju 2001. 'Dizdar et vs Licari' et' u PA RCP 7 ta' Frar 2001 'Visa Investments Ltd vs Blye Engineering Co Ltd'. Ghaldaqstant u ghar-ragunijiet premessi, r-rikors ta' John Edwin Gouder Valletta ppresentat fit-30 ta' Marzu 2021, ghandu jigi michud bl-ispejjes kontra tieghu. Ikkonsidrat Illi kif inhu sew miżmum u stabbilit l-eżami li trid tagħmel f'din l-istanza l-Qorti huwa limitat sal grad tal-prima facie. Aktar iva milli le, il-qofol ta' kull proċedura mressaq taħt l-Artikolu 836 imsemmi ikun mertu ta' proċedura aktar formali u rigida mressqa b'rikors ġuramentat fejn id-dritt sostantiv iffittex li jiġi indagat, radreżżat u definit. A contrario hawn l-eżami huwa wieħed mad-daqqa t'għajn u ma għandu isir ebda eżami approfondit ta' dak li hu l-mertu jew difiza għal vertenza. Fil-parametri ta' l-eżami li tista tagħmel il-Qorti f'din l-istanza bil-fors ikollha tirrikorri għad-deċiżjonijiet li ċċita r-rikorrenti stess fir-rikors promotur tiegħu: Carmelo Coleiro et. vs Paul ill et u Steve Kind vs Nicholas Megally Cassar et. rispettivament mogħtija mill-Qorti ta' l-Appell u l-Qorti tal-Prim'Awla. Bla dubbju huma deċiżjonijiet studjati li pero mmissu l-mertu dirett tal-vertenza mressqa. Ċertament l-iskadenza tal-konvenju u d-data meta nħargu id-debita permessi li kellhom jissanżjonaw xi biċċiet mill-bini se tkun mertu sew dibattut ukoll anke n vista ta' l-eċċezzjonijiet possibilment mressqa. Bla dubbju dan mhux indagini li għandha tagħmel din il-Qorti f'dan l-istadju. Stabbiliti liIl-vertenza bejn il-partijiet tistrieħ fuq eżami approfondit ta' eżegwibilita o meno ta' konvenju li kellu bhala kundizzjoni ħrug ta' permessi li pero ngħataw wara l-iskadenza tad-data originali tiegħu pero li nel fratemp ġie fi kliem l-ezekutanti "estiż" permess ta' l-ittra uffiċjali presentata, tqies pero illi a contrario il-vertenza li għandha tiġi eżaminata f'dan l-istadju hija jekk ai terminu ta' l-Artikolu 836(1)(D) u (F) l-ammont mitlub hux wieħed prima facie ġustifikat u jekk għandhux ragonevoli li jinżamm fis-seħħ u hux aktar meħtieg u ġustifikabbli. L-eżekutanta għar-ragunijet minnha stipulati qegħda tfittex li jiġi ezeġwit il- konvenju bil-kuntratt ta' kompro-vendita, għar-ragunijiet premessi ix-xerrej prospettat jgħid lil konvenju m'għadux jorbtu. Illi bla dubbju l-eżekutanti għandha prima facie jedd x'tiprotegi, jedd li jidher li għadu ġustifikat. Lanqsa ma jirriżulta lli mill-ħrug tas-sekwestru sakemm ġie intavolat dan ir-rikors inbiddel xi ħaga miċ-ċirkostanzi li jirrendi l-mandat in toto jew in parte mhux aktar meħtieg. Tqies lis-sekwestru jikkawtela s-somma miftehma fil-konvenju. Altru, anżi l-vertenza bejn il-partijiet tidher waħda ferm kontestata li pero għandha ssib is-soluzzjoni tagħha quddiem dik il- Qorti adita bir-rikors ġuramentat. Għalhekk l-ebda ċirkostanża maħsuba taħt l-Artikolu 836(1)(D) u (F) tal-Kapitolu 12 ma jiriżultaw. Konsegwentement tiċħad it-talbiet bl-ispejjez għar-rikorrenti John Gouder Valletta. Onor. Dr. Miriam Bartolo Visanich LL.D. Imħallef Reġ.